Colocviul „Quadricentenaire de la naissance de Blaise Pascal: 1623-2023”, la FLLS și CEREFREA
În perioada 19-20 mai 2023, Centrul de cercetare „Fundamentele modernității europene” (FME), Departamentul de Limbă și Literatură Franceză al Universității din București, Centrul „Gilles Gaston Granger” (CGGG-CNRS) al Universității Aix-Marseille și Departamentul de Filosofie al Universității din Szeged organizează, în parteneriat cu Centrul Regional Francofon de Studii avansate în Științe Sociale, Institutul Francez din România și Agenția Universitară a Francofoniei în Europa Centrală și Orientală, colocviul internațional Quadricentenaire de la naissance de Blaise Pascal: 1623-2023.
Evenimentul va avea loc la București, la Departamentul de Limbă și Literatură Franceză (Strada Edgar Quinet, nr. 5-7, Sector 1, Amfiteatrul „Hașdeu”) și la CEREFREA Villa Noël (Strada Émile Zola, nr. 6 , Sector 1). 
Continuând studiile întreprinse de către Centrul de cercetare „Fundamentele modernității europene” (FME) în domeniul istoriei intelectuale, religioase și filosofice a epocii clasice, acest eveniment va reuni cercetători, cercetătoare și specialiști cu viziuni critice diverse în jurul operei și gândirii pascaliene, ale originilor și influențelor acestora, precum și a receptărilor lor trecute și prezente.
Programul integral al colocviului poate fi accesat aici.

